Everything I Thought It Was

Everything I Thought It Was הוא אלבום האולפן השישי של הזמר-יוצר האמריקאי ג'סטין טימברלייק. האלבום יצא תחת הוצאת RCA רקורדס ב-15 במרץ 2024. האלבום כולל הופעות אורח של פיירבוי DML, טוב נוויגווי (אנ'), והלהקה של טימברלייק, אן סינק. את הפקת האלבום עשו טימברלייק עצמו, דנג'ה, אנחל לופז, פדריקו וינדבר, קלווין האריס, טימבלנד, לואי בל, סירקט, ראיין טדר, אנדרו דה רוברטס ורוב נוקס. לאלבום קדמו שני סינגלים, "Selfish" ו-"No Angels", והסינגל השיווקי "Drown". הוא משמש כהמשך לאלבום הקודם שלו, Man of the Woods שיצא בשנת 2018. Everything I Thought It Was הופיע לראשונה במקום הרביעי במצעד "בילבורד 200", ובכך היה לאלבום השישי של טימברלייק שמופיע ברציפות בחמישייה הפותחת בארצות הברית, בעוד הסינגל המוביל "Selfish" הגיע ל-20 המקומות הראשונים במצעד "בילבורד הוט 100". לקידום האלבום, טימברלייק ייצא לסיבוב ההופעות השביעי שלו, The Forget Tomorrow World Tour באפריל 2024. בשנת 2018, טימברלייק הוציא את Man of the Woods, שחרג מהסגנון הטיפוסי שלו על ידי שילוב אלמנטים של אמריקנה, פולק וקאנטרי. עם זאת, אלבום זה זכה לביקורות מעורבות. ביולי 2022, קלווין האריס הכריז בטוויטר על הסינגל השלישי מאלבומו Funk Wav Bounces Vol. 2 בשם "Stay With Me", בהשתתפות הלסי, טימברלייק ופארל. הרצועה יצאה ב-15 ביולי. ביולי 2023, הבלדה "ICU" של קוקו ג'ונס קיבלה רמיקס בהשתתפות טימברלייק, כמעט תשעה חודשים לאחר צאתה הראשונית. בספטמבר של אותה השנה, טימברלייק התאחד עם חבריו ללהקת אן סינק בספטמבר עבור השיר "Better Place", המופיע בסרט האנימציה "טרולים 3: הקול טוב", המציין את שיתוף הפעולה הראשון שלהם מזה 20 שנה. בנוסף, טימברלייק התאחד עם טימבלנד ונלי פורטדו בסינגל "Keep Going Up", ורמז על שיתוף פעולה עתידי באלבום. בנובמבר של אותה השנה, ג'ונגקוק, חבר בלהקת ה-קיי-פופ BTS, הפתיע את מעריציו עם ההכרזה על שיתוף פעולה חדש עם טימברלייק ברמיקס לסינגל שלו "3D", שיצא ב-24 בנובמבר 2023. ב-19 בינואר 2024, טימברלייק, במהלך הופעה בתיאטרון אורפיאום בעיר הולדתו, ממפיס, טנסי, הציג לראשונה שיר חדש בשם "Selfish" והציג טיזר של רצועה נוספת בשם "Angels", כשהמעריצים תיעדו ושיתפו את הרגע במדיה החברתית. השיר מציין את חומרי הסולו הראשונים שלו מאז 2018. בעקבות ההופעה, טימברלייק שיתף טיזרים ברשתות החברתיות של הפרויקט העתידי שלו, אלבום ששמו Everything I Thought It Was, הכולל קריינות של בניסיו דל טורו. טימברלייק רמז על תאריך יציאה של ה-25 בינואר ל-"Selfish", ממש לפני ההופעה המתוכננת שלו בסאטרדיי נייט לייב. ספקולציות עלו מפוסטים סתמיים במדיה החברתית של טימברלייק, כולל סרטון טיקטוק שבו ספר עד שש ורמז על אלבום האולפן השישי שלו. דיווחים מבילבורד ו-TMZ הצביעו על כך שצוות הניהול של טימברלייק הגיש בקשות לסימנים מסחריים עבור ביטויים הקשורים לאלבום. ב-26 בינואר 2024 טימברלייק הכריז על סיבוב ההופעות הראשון שלו מזה חמש שנים, ששמו "Forget Tomorrow World Tour", זמן קצר לאחר שהודיע על קאמבק בתוכנית האירוח טונייט שואו עם ג'ימי פאלון יום קודם לכן. סיבוב ההופעות יכלול 22 מופעים בצפון אמריקה, החל מ-29 באפריל בוונקובר. האלבום מסמן שינוי מיצירותיו הקודמות של טימברלייק ומגיע לנוף תרבותי אחר. האלבום כולל שילוב של בלדות וקטעי פופ-פאנק. המעבר של טימברלייק להיות אב ובעל ניכר בנושאי האלבום, הסובבים סביב זוגיות מוצלחת. שיתופי פעולה עם השותף הוותיק טימבלנד קיימים במספר רצועות. הסינגל הראשון מתוף האלבום, "Selfish", מציג את סגנון ה-R&B המוכר של טימברלייק, עם מילים המבטאות קנאה ותשוקה. האלבום נכנס הישר למקום הרביעי במצעד בילבורד 200 עם מכירת 67,000 יחידות שקולות לאלבום. הוצאת האלבום כללה גרסאות ויניל מרובות, ערכות תקליטורים מעוצבות ותקליטורים סטנדרטיים. מידע על האלבום Everything I Thought It Was באתר MusicBrainz לואי בל, סירקט, דנג'ה, אנדרו דה רוברטס, רוב נוקס (אנ'), אנחל לופז, פדריקו וינדבר (אנ'), ראיין טדר, טימבלנד וג'סטין טימברלייק Steven J. Horowitz, Justin Timberlake Relies on Past Sex and Love Sounds on the Middling ‘Everything I Thought It Was’: Album Review, Variety, ‏2024-03-15 (באנגלית אמריקאית) Katie Bain, Calvin Harris Reveals Release Date for New Collab With Halsey, Justin Timberlake & Pharrell, Billboard, ‏2022-07-06 (באנגלית אמריקאית) Kyle Denis, Coco Jones & Justin Timberlake Unite for ‘ICU’ Remix: Stream It Now, Billboard, ‏2023-07-14 (באנגלית אמריקאית) Justin Timberlake Debuts New Songs, Drops Trailer, Entertainment Tonight (באנגלית אמריקאית) Hugh McIntyre, Jung Kook Returns With New Justin Timberlake Collaboration. But…Why?, Forbes (באנגלית) Katie Atkinson, Justin Timberlake Unveils New Song ‘Selfish’ at Memphis Concert & Drops ‘Everything I Thought It Was’ Album Trailer, Billboard, ‏2024-01-20 (באנגלית אמריקאית) Gil Kaufman, Justin Timberlake Announces North American Dates for 2024 Forget Tomorrow World Tour, Billboard, ‏2024-01-26 (באנגלית אמריקאית) Keith Caulfield, Ariana Grande’s ‘Eternal Sunshine’ Spends Second Week at No. 1 on Billboard 200 Chart, Billboard, ‏2024-03-24 (באנגלית אמריקאית) Billboard 200™, Billboard, ‏30 במרץ 2024 (באנגלית אמריקאית)